
Információcsere személyek és adatfelhasználók között

Az adatvédelem azon részét helyeztem kutatásom fókuszába, melyből tényleges következtetés
vonható le arról a megállapításról, hogy minden egyes ember személyisége leírható adatok
összességével. A felvetés megoldására alapvető szakirodalmi bázisként szolgált, Vlan Bakir
által 2020-ban publikált Psychological Operations in Digital Political Campaigns: Assessing
Cambridge Analytica's Psychographic Profiling and Targeting című kiadvány.
Hipotézisem az adatfelhasználás összetett folyamatának, saját magunkra ható, bizonyítható
következményeinek az igazolása. Vizsgált területem, a nemzetközi szaktudomány élénken
tárgyalt témája, a Big Data. Ennek működési elvét bemutatva, elemzem a személyes
adatainkra leselkedő veszélyeket. Kitérek jelenkorunk legnagyobb befolyással bíró tech
cégeinek egyedi adatfelhasználási elveire, adatvédelmi szerződéskötésük előtti körültekintő és
óvatos lépéseikre. Elemzem a közelmúlt eseményeit olyan példákon keresztül, mint például a
Cambridge Analytica /CA/ botrány, amely egyben a kutatásom tudományos alapját képezi. A
CA skandallumból levonható tapasztalatokkal és megállapításokkal szemléltetem a téma
súlyosságát, azok tapasztalait feldogozva, akik elsőkézből élték meg az adatvédelem sokak
számára eddig ismeretlen, sötét oldalát. Munkám szerves részét képzik olyan gazdasági
stratégiák és kampányok, ahol az adatkutatás központi szerepet játsszik. Továbbá betekintést
nyújt a technológiai innovációk, mint a mesterséges intelligencia információlapú fejlődésébe.
A szakirodalmi, illetve online források segítségével elemeztem a felhasználók és kiszolgálók
között kapcsolatot és párbeszédet. Ennek fényében az elméleti keretrendszereket ütköztettem
bizonyos gyakorlati tapasztalathalmazokkal, így ismertetve az adatfelhasználás menetét. A
személyes adatok veszélyeztetett állapotáról és védelmének fontosságáról, vezető tudósok
publikációinak segítségével vontam le a következtetéseket. Kutatásom arra a kijelentésre
igyekszik a választ adni, hogy a hátrahagyott digitális lábnyomunk mely módon befolyásolja
világot, az pedig minket. Összességében a dolgozatom feltárta azon komplex folyamatokat,
melyek elemzéséből kijelenthetővé vált az a következtetés, hogy egy személy
adathalmazokból leírható. Valamint igazolást nyert az a megállapítás, hogy a fogyasztói
profilok kialakítása, azaz a felhasználók felé irányuló targetálások egyértelműen a személyes
adatok elemzése által történik.



